1. marts 2021

**Vivaro-e introduceres i Danmark – og timingen er perfekt!**

* **50 procent af kunder til PSA’s varebiler er potentielle kunder til el-udgaverne**
* **Britisk Gas har bestilt 3.000 Vivaro-e varevogne – Det er den største ordre af elektriske erhvervskøretøjer i Storbritannien nogensinde**
* **El-varebilssalget i Danmark er fra 2018 til 2020 steget med over 211 procent**
* **Opel er klar til fremtiden – Hele Opels varebilsprogram er elektrificeret ved udgangen af 2021**

El-varebiler vinder indpas som en del af løsningen på den grønne omstilling hos både store og små virksomheder. Xaiver Peugeot, senior vice-president for PSA’s varebilssektion, fortæller at 50 procent af kunderne til PSA’s varebiler er potentielle kunder til el-udgaverne:

*”Vi havde kalkuleret med at fem procent af vores varebiler i 2021 skulle være elektriske. Vi kan se allerede nu, at vi formentlig vil have fordoblet det antal ved årets udgang. En kombination af skærpede miljøkrav i byzoner og stigende e-handel, skaber et øget behov for ”last mile” distribution i byerne”* siger Xavier Peugeot.

Engelsk energi selskab sætter standarden

Den britiske energileverandør British Gas har sat det klare mål at elektrificere hele deres flåde på 12.000 biler inden 2025. Og der er handling bag ambitionen. Virksomheden har lige bestilt 3.000 eksemplarer af International Van of The Year 2021, Vivaro-e hos Opels søstermærke Vauxhall. British Gas forventer oven i købet at lægge flere ordrer hos Vauxhall i fremtiden, så hele flåden er udskiftet til el i 2025. Det er den største investering i el-varebiler nogensinde i Storbritannien.

Stort potentiale i Danmark

I Danmark er der også høje ambitioner. Regeringen vil nedbringe CO2-udledningen i Danmark med 70% inden 2030. Tendensen er ikke til at tage fejl af - fra 2018 til 2020, er el-varebilssalget steget med over 211 procent. Thomas Nielsen, Produkt Specialist Opel Danmark fortæller:

*”Vi kan se at danskerne generelt set har fået øjnene op for elbiler. Vi tror på, at erhvervslivet derfor også er klar til at tage el-varebilerne til sig i takt med, at batteriteknologien er blevet mere anderkendt og udbredt i Danmark. Undersøgelser viser, at 83 procent af kunderne kører under 200 kilometer om dagen og 44 procent under 300 kilometer om dagen, hvilket indikerer at en stor del af vores kunder, vil kunne skifte til el næste gang de skal vælge varebil. Til dem tilbyder Vivaro-e, Årets Varebil 2021, elektrisk kørsel uden at gå på kompromis med rækkevidde eller praktik, da bilen har identiske egenskaber med diesel-versionerne”.*

Med introduktionen af den nye Movano-e i slutningen af året, er hele Opels varebilsprogram elektrificeret. Combo-e (International Van of The Year 2019), Vivaro-e (International Van of The Year 2021) og Movano-e, dækker alt fra pizzaudbringning til tung materialekørsel på byggepladser. Der er ikke mange bilproducenter, der tilbyder erhvervslivet et så komplet elektrisk varebilsprogram og det er derfor med store forventninger, at Opel Danmark introducerer Vivaro-e til Danmark.

Vivaro-e er på vej til de danske forhandlere og kan leveres i april måned til en frapris på 269.990 kroner ex. moms.